
MUNICIPIUL TIMIŞOARA                                                                                  APROBAT

SC2015-31705/27.11.2015
REFERAT
privind modificarea şi completarea, ca urmare a modificărilor legislative, prin act adiţional a contractului de delegare a gestiunii serviciilor publice de salubrizare a localităţilor prin concesiune nr.SC2006-15414/31.07.2006

În conformitate cu  prevederile art.III alin.2 din Legea nr.99/2014 pentru modificarea şi completarea Legii serviciului de salubrizare a localităţilor nr.101/2006, coroborate cu prevederile art.1 alin.2, art.2 alin.3 şi art.6 alin.1 din Legea nr.101/2006 a serviciului de salubrizare a localităţilor, republicată, în exercitarea competenţelor şi atribuţiilor care le revin în sfera serviciului public  de salubrizare, autorităţile administraţiei publice locale au competenţe exclusive în ceea ce priveşte înfiinţarea, organizarea, gestionarea şi coordonarea serviciului.
Prin hotărârea nr.23 din 31.01.2006, Consiliul Local al Municipiului Timişoara a aprobat  delegarea gestiunii serviciilor publice de salubrizare  pe raza municipiului Timişoara, iar în temeiul hotărârii nr.93 din 28.03.2006 a fost încheiat contractul de delegare a gestiunii serviciilor publice de salubrizare a localităţilor prin concesiune, înregistrat cu nr. SC2006-15414/31.07.2006.

O parte din activităţile specifice serviciului de salubrizare, au fost delegate pentru o perioadă de opt ani, către operatorul S.C. RETIM ECOLOGIC SERVICE S.A., care deţine exclusivitatea prestării activităţilor de salubrizare conform legislaţiei în vigoare.

Prin Actul adiţional nr.8 din 28.01.2014 s-a prelungit contractul nr.SC2006-15414/31.07.2006 pe o perioadă de 4 ani,  de la data de 04.08.2014  până la data de 04.08.2018.
În conformitate cu prevederile art.15 pct.4 din contractul de delegare a gestiunii serviciilor publice de salubrizare a localităţilor prin concesiune nr.SC2006-15414/31.07.2006 concesionarul are dreptul  „de a iniţia modificarea şi/sau completarea contractului în cazul modificării reglementărilor şi/sau a condiţiilor tehnico - economice care au stat la baza încheierii acestuia”. În acest sens prin adresa nr.24252/10.12.2014 înregistrată la Primăria Municipiului timişoara cu nr.RM2014-3261/11.12.2014  SC Retim Ecologic Service SA informează Primăria Municipiului Timişoara  cu privire la modificările legislatiei  în ceea ce priveşte serviciul de salubrizare.
În urma controlului efectuat în data de 22.10.2015 de către echipa de control  a A.N.R.S.C.-Agenţia Teritorială Deva la Primăria Municipiului Timişoara s-a încheiat nota de control nr.SC2015-27897/22.10.2015 prin care s-a dispus ca masură, actualizarea  tuturor documentelor serviciului de salubrizare a localităţilor  conform prevederilor art.III alin.2 din Legea nr.99/2014.

Potrivit art.6 alin.1 din Legea nr.54/2012 privind desfăşurarea activităţilor de picnic,     “autoritatea publică locală care administrează zone de afluenţă publică consacrate are obligaţia de a include clauze aferente salubrizării zonelor în care se desfăşoară activităţile de picnic în contractul cu operatorul local”. În acest sens, Garda Naţională de Mediu-Comisariatul General-Serviciul Comisariatul Judeţean Timiş, prin adresa nr. 974/GNM-CJ Timiş/06.04.2015, înregistartă la Primăria Municipiului Timişoara cu nr.CDM2015-146/06.04.2015 reiterează obligaţia  ce revine administraţiei publice locale conform actului normativ menţionat anterior.

Având în vedere cele expuse mai sus propunem  emiterea unei hotărâri a Consiliului Local al Municipiului Timişoara prin care să se aprobe: 
- modificarea şi completarea, ca urmare a modificărilor legislative, prin act adiţional a contractului de delegare a gestiunii serviciilor publice de salubrizare a localităţilor prin concesiune nr.SC2006-15414/31.07.2006 încheiat cu SC Retim Ecologic Service SA, conform Anexei care va face parte integrantă din preoiectul de hotărâre.

- mandatarea domnului NICOLAE ROBU Primarul Municipiului Timişoara să semneze actul adiţional la contractul de delegare a gestiunii serviciilor publice de salubrizare a localităţilor prin concesiune nr.SC2006-15414/31.07.2006.

